In Habessinia denique littorali 6 species europaeam nullam omnes vere tropicas habui- 
mus: 1) Psittaci incertam speciem (cfr. notam ( 4 )); 2) Pogoniam bif renatum ; 3) Tamatiam 
erythropygum ; 4) Centropodem superciliosum ; 5) Picum aelhiopicum (’) et 6) Picum Hem- 
prichii ( 2 ) utramque speciem propriam. 
Centropodes inter has omnes formas voce saepe iterata glocitante plus quam Cuculum et 
reliquos omnes Scansores campi silentium interrumpere et animare, hic innuerim. 
B rue ei relationes de avibus difficilius diiudicantur idemque Habessiniae, Arabiae, Nubiae 
et Aegypti aves non bene discrevit. Cuculus Maroc Habessiniae sola huius ordinis enumerata 
et delineata avis forsan ad Cuc. glandarium pertinet. Praeterea in huius descriptione legitur, 
iconem avem ita exacte reddere, ne pluma quidem desideretur, sed digitos 
anteriores duos, posticum unicum esse additur, id quod in icone quidem locum habet, 
in ipsa ave vero non fuisse videtur. C. habessinicus tridactylus caute suscipiatur. 
Salt teste Lathamo ex Habessinia e Scansorum ordine 5 species detulit 1) Psittacum 
Tar antae n. sp.; 2) Bucconem Saltii (Pogoniam) n. sp.; 3) Cuculi serrati varietatem; 4) Cucu- 
lum ( Centropodem ) senegalensem (aegyptiacum) ; 5) Picum abyssinicum n. sp. ornifhographis 
omissum. 
E Riippellii collectione africana Cretzschmar duas tantum species indicavit Bucconem 
margaritatum dictam Tamatiam erythropygum et Pogoniam mclanocephalam dictum Pogoniam 
bifrenatum. Utraque in Aethiopia et Habessinia observata dicitur. 
Comes de Sack praeter Pogoniam haematopem etiam Cuculum auratum ex Aegypto 
Berolinum misit, utraque australis Africae forma bene testatur, eum capenses aves in Aegypto 
emisse. 
Explicatio iconum. 
In tabula VIIP" nostra adultam avem magnitudine naturali pictam dedimus. Cordiae 
habessinicae ramo insidet. Alterum specimen a tergo, alterum a fronte pictum est. Illius 
abdomen album, adumbratione obscurum, ne pro nigro habeas. Praeterea rostri facies superior 
et inferior cum pede accuratius delineata seorsim addita sunt. 
(') Picus aethiopicus H. et E. Fem.? 
Statura et habitu Pici notati Lichtensteinii, cui affinis est, sed paullo minor. Cristatus tetradactylus, digito externo postico 
longissimo. Rostrum tenuius elongatum, acutum apice tetragonum non compressum. Supra fuscus, pileo nigricante eleganter albo- 
guttato (linea supraoculari flavicante alba, occipite et cervice laete coccineis, tergaeo fusco alboguttato remigum maculis maioribus 
transverse oblongis. Remigum nigricantium rbachides flavae. Cauda cinereo et flavicante fasciata apicibus et rbaebidibus saturate flavis. 
Uropygium tergo concolor. Subtus flavo albicans, pectore nigroguttato, crisso punctato. Taenia nigra obsoleta inter oculos et occiput. 
Ad Arkiko Habessiniae. Picus nubicus Buffon neque ad hunc maxime affinem omnino quadrat. 
( 2 ) Picus Hemprichii E. Fem.? 
Parvus, 4" 9"' longus, statura et habitu P. cancellati subcristatus, tetradactylus, rostro apice compresso spbenoideo, acuto. 
Supra totum fere tergaeum fuscum, lineis transversis albidis postice latioribus varium. Pileus fuscus obsolete striatus, occiput cum cervice 
nigra. Caudae tectrices superiores coccineae. Cauda obscurius fusca obsolete albo fasciata, rbaebidibus laete flavis. Aurium regio et tota 
inferior corporis facies cinerascente alba, striis longitudinalibus nigrofuscis dense varia. Alae et cauda subtus nigrofusca, albomaculata. 
Ad Arkiko Habessiniae. 
